[{"text_idx": "#000003", "text": "Aberdiin-angusAkviteeni heleAubrakBelgia sinineDexterGalloveiHerefordLimusiinPiemontS\u030caroleeSimmentalS\u030corthornTirooli hallS\u030coti ma\u0308giveis"}, {"text_idx": "#000004", "text": "U\u0308levaade S\u030caroleekongressist, 7.-18. juulil 2022 U\u0308hendkuningriigis"}, {"text_idx": "#000005", "text": "Rahvusvaheline S\u030caroleeorganisatsioon, ingliskeelse nimega Charolais Charbry International (CCI) , on loodud aastal 1964 Prantsusmaal, s\u030carolee to\u0303u kodumaal, ja on sellest ajast peale korraldanud rahvusvahelist s\u030caroleekasvatajate kongressi u\u0308le terve maailma. Eesti on CCI liige aastast 2014 ja 7.-18 juulil toimunud kongress U\u0308hendkuningriigis oli Eestile juba neljas osalemine."}, {"text_idx": "#000006", "text": "Eesti delegatsioon. Foto: Helge By"}, {"text_idx": "#000007", "text": "Kongress algas Londonis Hiltoni hotellis Greet&Meet kogunemisega, saime kongressi su\u0308mboolikaga seljakotid materjalidega, vihmakeebi ning kaela kollase ko\u0303rvama\u0308rgi oma nimega. Ja\u0308rgneva 11 pa\u0308eva jooksul so\u0303itsime la\u0308bi Inglismaa, Walesi, S\u030cotimaa ja Po\u0303hja-Iirimaa, ku\u0308lastasime 11 ettevo\u0303tet , kahte na\u0308itust, osalesime U\u0308hingu aastakoosolekul ja kuulasime silmaringi laiendavaid loenguid."}, {"text_idx": "#000009", "text": "On suur julgus u\u0308he lihaveisekasvataja poolt avada oma ettevo\u0303te, oma laut ja karjamaad nii suurele hulgale, ligi 100-le rahvusvahelisele ja kohalikule oma ala spetsialistile. Eks ole igal loomakasvatajal neid loomi, mida tahaks teistele na\u0308idata ja on talus ka selliseid kohti, mida parema meelega teistele ei na\u0308itaks. U\u0308ks osaleja omavahelises vestluses u\u0308tles ka, et ku\u0308ll on tore teiste ettevo\u0303tmises ka\u0308ia ja vaadata, mida saaks ja\u0308rele teha ja mida kindlasti ei teeks. Suhtarv on neil kahel 50:50. Mo\u0303nikord saad ka lihtsalt kinnitust oma tegemistele, et na\u0308e, keegi veel teeb samamoodi."}, {"text_idx": "#000010", "text": "Peremees loomi na\u0308itamas. Foto: erakogu\nPerekond Barker, Caylers Charolais. Tugevad, heas toitumuses loomad. Suured punased numbrid peale kirjutatud. Sama number emale ja vasikale, et na\u0308eks eemalt, kes on kes. Tugevat ta\u0308helepanu aretusto\u0308o\u0308le kirjeldas peremees sedasi: u\u0308he po\u0303lvkonnaga (halva pulli kasutamisega) vo\u0303id palju untsu ajada, mida hiljem tuleb mitu po\u0303lvkonda parandada. Jalad on ta\u0308htsad. Selles farmis ei tehta va\u0308rkimist \u2013 selle to\u0308o\u0308 peab a\u0308ra tegema aretus. Suur udar ei ta\u0308henda head piimakust \u2013 suur \u201epaun\u201c vo\u0303ib ta\u0308is olla vaid lahjat vedelikku.\nOakchurch Farm. Ko\u0303ige muu tegevuse ko\u0303rval nagu maasika-, vaarika- ja kirsikasvatus ning suur talupood ja aianduskeskus olid peremehel veel 15-20 s\u030carolee ja 15-20 aberdeen anguse amme.\nPerekond Corbett ja Teme Charolais. Suur ro\u0303huasetus on aretusto\u0308o\u0308le ja na\u0308itustel ka\u0308imisele. Ku\u0308lalistele oli meelelahutuseks korraldatud loomade kaalu arvamine (lehm + vasikas) ning auhinnalisele 2. kohale kingiti Walesi lipp.\nHobuste kunstliku seemenduse jaam Twemlows Stud & AI Centre ning projekt Nature S.A.F.E. (Save Animals From Extinction by collecting, indefinitely storing and regenerating reproductive cells) \u2013 biotehnoloogia imeline maailm! Saime teada, et ka trauma tagaja\u0308rjel surnud pullilt saab veel mingi aja jooksul vo\u0303tta viljastusvo\u0303imelist spermat ja kalleim looduslik vedelik on olu\u0308mpiavo\u0303itjast ta\u0308ku sperma.\nPuhkehetk s\u030caroleetelgis, Yorkshire Show. Foto: Erakogu"}, {"text_idx": "#000011", "text": "Peremees loomi na\u0308itamas. Foto: erakogu"}, {"text_idx": "#000013", "text": "Puhkehetk s\u030caroleetelgis, Yorkshire Show. Foto: Erakogu"}, {"text_idx": "#000014", "text": "To\u0303ena\u0308oliselt ku\u0308lastasime keskmistest suuremaid, kindlasti ettevo\u0303tlikumaid ja ha\u0308sti toimivaid U\u0308hendkuningriigi talusid. Ei oleks ka 2 suurt bussita\u0308it rahvast ja hulk autosid iga va\u0308ikese talu o\u0303uele a\u0308ra mahtunud."}, {"text_idx": "#000017", "text": "Saad kasvatada pulli, mida ostetakse. Briti aretuses on tekkinud suurenevad ka\u0308a\u0308rid na\u0308itusloomade aretuse ja tootmiskarja vajaduste vahel. Viimased eelistavad just rohkem \u201ematernal based cows\u201c. Lihakus ja viljakus on antagonistid. Na\u0308ituseloom ei ole tootjaloom. Kuigi ka showloomadele on oma turg, siis suures plaanis on see endale na\u0308ppu lo\u0303ikamine. Ei ole vaja s\u030caroleest limusiini teha \u2013 u\u0308likumerad tagavormid ja sardelli kujuline keha. Las igale to\u0303ule ja\u0308a\u0308b tema eripa\u0308ra ja tugevad ku\u0308ljed. Ei ole vaja olla teise koopia; muidu oledki mittekeegi."}, {"text_idx": "#000018", "text": "Igal talul on oma su\u0308steem, peaasi, et see to\u0308o\u0308tab. Olgu siis tegemist poegimiseaga 2- vo\u0303i 3-aastaselt, su\u0308gisel vo\u0303i kevadel su\u0308ndivate vasikatega, puhtato\u0303uliste loomade kasvatamisega vo\u0303i ristanditega, jne."}, {"text_idx": "#000020", "text": "O\u0303ige talunik tahab ikka looma ennast na\u0308ha, mitte ainult numbrilisi aretusva\u0308a\u0308rtusi ekraanil. (Real farmers always prefer to see a cow than computer screen with breeding values.)"}, {"text_idx": "#000021", "text": "U\u0308hendkuningriigis on registreeritud 40 lihaveiseto\u0303ugu ja 80 lambato\u0303ugu."}, {"text_idx": "#000022", "text": "Oli tore na\u0308ha, et na\u0308ituseringis andsid vo\u0303itjatele auhindu u\u0308le kongressi delegaadid erinevatest riikidest. See on tunnustus nii na\u0308itusel osalenud kohalikele farmeritele kui ka to\u0303mbas ta\u0308helepanu kongressile kui rahvusvahelise su\u0308ndmusele."}, {"text_idx": "#000023", "text": "O\u0303ige farmer austab igat to\u0303ugu, sest me ko\u0303ik toodame liha \u2013 vestlusest Aberdiin Anguse U\u0308hingu boksis Yorkshire na\u0308itusel."}, {"text_idx": "#000024", "text": "Nagu mujal maailmas, nii ka U\u0308hendkuningriigis on punase liha tootmine ja tootjad erinevate ru\u0308nnakute all \u2013 keskkonnakaitsjad, loomade o\u0303iguste aktivistid, ultraveganid jne."}, {"text_idx": "#000026", "text": "Kongressil osalenute vanuseline koosseis oli ku\u0308ll 14.a \u2013 80+a, kuid rohkem oli siiski u\u0308le keskealisi. Nii tuligi omavahelistest vestlustest va\u0308lja, et oli neid, kes 70-selt hakkasid po\u0303hikarja va\u0308hendama vo\u0303i u\u0308le andma lastele-lastelastele, kes u\u0308tles, et \u201eI will never retire\u201c (Mina ei la\u0308he kunagi pensionile) ja oli ka neid, kellel pa\u0308ris to\u0303sine ku\u0308simus, mis edasi saab, kui lapsed ei ole huvitatud samal alal ja\u0308tkamisest."}, {"text_idx": "#000030", "text": "PRIA info: va\u0308ikeste po\u0303llumajandusettevo\u0303tete arendamise toetuse taotluste vastuvo\u0303tt algab 22. veebruaril\n20. jaan. 2023BovINE ja\u0308tkusuutliku lihaveisekasvatuse koosolekust Bru\u0308sselist\n10. jaan. 2023PRESSITEADE: PRIA kinnitas po\u0303llumajandussektorile mo\u0303eldud erakorralise toetuse riigiabi u\u0308hikuma\u0308a\u0308rad\n21. dets. 2022Limusiinikasvatajad valisid klubi veini"}, {"text_idx": "#000031", "text": "PRIA info: va\u0308ikeste po\u0303llumajandusettevo\u0303tete arendamise toetuse taotluste vastuvo\u0303tt algab 22. veebruaril"}, {"text_idx": "#000032", "text": "BovINE ja\u0308tkusuutliku lihaveisekasvatuse koosolekust Bru\u0308sselist"}, {"text_idx": "#000033", "text": "PRESSITEADE: PRIA kinnitas po\u0303llumajandussektorile mo\u0303eldud erakorralise toetuse riigiabi u\u0308hikuma\u0308a\u0308rad"}, {"text_idx": "#000034", "text": "Eesti Lihaveisekasvatajate Selts loodi 21. juunil 2000. aastal. Ta\u0308naseks on seltsil u\u0308le 350 liikme."}]